Document ID: /roh_data/filtered/fineweb-2-filterrobots_roh.jsonl.gz/31280

Tgesa d'attempos
La tgesa d'atttempos Surses è ena part integrada digl Center da Sanadad Savognin SA. Igl center dispona d'ena practica cun medis cumpetents cun labor, radiografia e laboratorium d'urgenza tgi stattan a disposiziun 24 ouras an de.
Igls attempos èn tgiros d'en team cumpetent tgi peglia risguard a giaveischs individuals e tgi dat gronda fadeia da furmar la veta digls cussadents schi plaschevla scu pussebel. L'equipa è responsabla durant 24 ouras an de per ena tgira amurevla e professiunala.
Furmas d'abitar
Per saveir adempleir agls giaveischs individuals da mintga singul cussadent vainsa 42 tgombras tgi èn indrizzadas correspondent agls basigns. Ainten la tgesa d'attempos purschignsa ena schelta vasta da furmas da tgira e d'abitar.
- Tgira da lunga durada
- Tgira da curta durada / tgira transitorica
- Dimora da vacanzas
- Tgira digl de